Diari Oficial de la Generalitat Valenciana


Sumari del DOGV 10961, del 16-12-2024 (2024/11875)

ANUNCI de l'aprovació del Programa d'actuació integrada de la unitat d'execució Toscal Cap Marti-1.
---------------------------------------------------------------------------------------------------

### Dades del document

Número de DOGV
:   10426

Data del DOGV
:   16-12-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11492

CVE
:   ZGNT-G-7253-72556

Data del document
:   28-10-2024

Organisme emissor
:   Ajuntament de Xàbia

Tipus de document
:   Anunci

El Ple de l’Ajuntament, en la sessió celebrada el dia 30 de maig de 2024, ha adoptat un acord, que en l’apartat dispositiu diu així:

«Primer. Desestimar l’al·legació presentada mitjançant l’escrit E-RE-733, de 18 de gener de 2014, per Guillermo Bolufer Marqués, en representació d’Antonio Cardona Bas, pels motius exposats amb anterioritat.

Segon. Aprovar el programa d’actuació integrada de la unitat d’execució Toscal Cap Marti-1, presentada per José María Escuder Tella, en representació de l’Agrupació d’Interés Urbanístic Toscal-Cap Martí (CIF C75426617), en règim de gestió pels propietaris, amb la proposició juridicoeconòmica (E-RE-5573, de data 12 d’abril de 2023) i amb el projecte d’urbanització (E-RE-11041, de data 5 de setembre de 2023) supeditat al compliment de les següents condicions d’execució referides en els informes tècnics emesos que consten en l’expedient:

Primer: que han de respectar-se els condicionants següents en l’execució de l’enllumenat públic:

– La situació del projecte és D3/D4 i la classe d’enllumenat, S3/S4; per la qual cosa la solució d’emprar fustos de 4 metres d’altura de PRFV amb interdistància mitjana màxima de 25 metres complix els requisits del vigent REEIAE.

– Les llums que s’utilitzaran seran similars al model Teceo-S de Schreder amb potència inferior a 30 watts; temperatura de color neutra, intensitat d’alimentació menor o igual a 500mA, carcassa blanca i disposaran de sistema de telegestió operatiu mitjançant sòcol (socket) tipus Nema.

– La distribució efectuada en la documentació gràfica i els estudis luminotècnics resulta adequada per a garantir el que disposa el REEIAE.

Segon: s’entén adequada la connexió a l’enllumenat que s’està desenrotllant en l’àmbit confrontant, sempre sota la coordinació i supervisió del director d’obra de l’enginyeria Bataller – Catalá, SL; amb la instal·lació d’un circuit independent que empare l’actuació que ens ocupa en el present informe i la seua garantia d’execució.

Tercer: la xarxa equipotencial de terres haurà d’executar-se mitjançant cable groc-verd de 16mm², d’acord amb el que disposa el Reglament electrotècnic per a baixa tensió (Reial decret 842/2002, de 2 d’agost; BOE núm. 224, de 18 de setembre).

Quart: l’obra civil arribarà als límits de l’àmbit d’urbanització, i ha de constar d’un mínim de dos tubs de PVC corrugat doble capa de diàmetre 110 mm, a excepció dels dos encreuaments de viari on es coordinarà amb la direcció d’obra esmentada. A més, haurà de procedir-se a la formigonada interior de les arquetes (amb la supervisió de l’adequació del cablejat de manera prèvia per part del servici de manteniment d’enllumenat públic), utilitzant polímer protector del cablejat; així com al soldatge de les arquetes d’enllumenat en l’àmbit de les obres d’urbanització, de manera que s’eviten robatoris de material en les instal·lacions d’enllumenat públic.

Addicionalment, amb caràcter previ a la recepció futura de les infraestructures haurà d’aportar-se la documentació següent: plànols d’obra acabada (*as-built*) de la infraestructura (DWG i PDF), certificat d’instal·lació en baixa tensió, contracte amb l’empresa comercialitzadora d’energia (consulteu-ho de manera prèvia) i certificat emés per l’instal·lador de mesures d’aïllament de conductors i resistència de la presa de terra.

– Haurà d’aportar autorització del departament de carreteres de la Diputació d’Alacant de la totalitat dels treballs a realitzar en la carretera del Portitxol (CV-742).

– Haurà d’aportar informes favorables de les companyies subministradores sobre les solucions proposades, tant d’electricitat com de telefonia.

Tercer. Designar la condició d’agent urbanitzador a l’Agrupació d’Interés Urbanístic Toscal-Cap Martí (CIF V52476545).

Quart. Citar a l’urbanitzador electe, previ advertiment de l’obligació de la prestació de la constitució de la garantia definitiva corresponent, per un import de 39.133,65. € (5 % del total de càrregues de l’àmbit d’actuació) en un termini de quinze dies, per a subscriure el conveni de programació.

Quint. Ordenar la inscripció en el Registre de programes d’actuació d’integrada i publicar la present resolució aprovatòria i el conveni de programació en el *Diari Oficial de la Generalitat Valenciana*, segons ordena l’article 133.3 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació el territori, urbanisme i paisatge de la Comunitat Valenciana.

Sext. Notificar el present acord als interessats i comunicar als servicis municipals corresponents.

L’ementat programa d’actuació integrada s’ha inscrit en el Registre de programes d’actuació en data 24 d’octubre de 2024, amb el número 1/2024, i el conveni de programació s’ha subscrit en data 15 d’octubre de 2024, per María Pilar Villar del Saz Navarro en representació de l’Agrupació d’Interés Urbanístic Toscal-Cap Martí, en data 21 d’octubre de 2024, per l’alcaldessa, Rosa Vicenta Cardona Vives, i en data 23 d’octubre de 2024, per la secretària accidental, María Teresa Ferriol López, amb el següent text literal:

«Exp. 8119/2021

Conveni relatiu al programa d’actuació integrada de la unitat d’execució Toscal Cap Martí-1

Per una part, en qualitat d’administració actuant:

L’Ajuntament de Xàbia, i en el seu nom i representació, l’alcaldessa Rosa Vicenta Cardona Vives, per la representació legal que exercix.

Per una altra part, en qualitat d’agent urbanitzador:

Maria Pilar Villar del Saz Navarro, major d’edat, amb NIF ... i domicili a ..., ..., que actua en nom i en representació de Serviland Gestión Urbanística, SL, amb CIF: G51871656, domiciliada a Madrid, en l’av. de Burgos, núm. 12, constituïda per temps indefinit mitjançant escriptura atorgada a Barcelona, davant el notari Emilio Roselló Carrión, el 13 de setembre de 2001 i amb núm. 3.043 del protocol. Inscrita en el Registre Mercantil de Madrid, en el tom 42.392, foli 151, full número M-750.253. La representació i les facultats resulten de l’escriptura d’elevació a públic d’acord social de concessió de poder atorgada a Barcelona, davant del notari Emilio Roselló Carrión, el 14 de juliol de 2022 i amb núm. 3.020 del protocol.

Al seu torn, esta mercantil actua en nom i en representació de la Societat de Gestio d'Actius Procedents de la Reestructuració Bancària, SA (SAREB), amb CIF Q-92.423.857, domiciliada a Madrid, Costa Brava, núm. 12, constituïda per temps indefinit i amb la denominació de Sociedad Promotora de la Societat de Gestio d'Actius Procedents de la Reestructuració Bancària, SA, mitjançant escriptura atorgada a Madrid, davant del notari Ignacio Ramos Covarrubias, el 28 de novembre de 2012 i amb núm. 4.095 del protocol. Inscrita en el Registre Mercantil de Madrid, en el tom 30.521, foli 1, secció 8, full número M-549.293. La seua representació i facultats resulten de l’escriptura d’apoderament atorgada a Madrid, davant del notari Luis Manuel González Martínez, el 14 d’octubre de 2021 i amb núm. 915 del protocol.

A més, esta mercantil actua com a president de l’Agrupació d’Interés Urbanístic Toscal-Cap Martí, amb CIF: L-08.958.839, domiciliada a València, C/ Pascual i Genís, núm. 1, constituïda per temps indefinit mitjançant escriptura atorgada a València, davant del notari Alfonso Maldonado Rubio, el 30 de juny de 2021 i amb núm. 7.117 del protocol. Inscrita en el Registre d’agrupacions d’interés urbanístic i entitats urbanístiques col·laboradores el 19 d’octubre de 2021, amb el número 01/2021. La seua representació i facultats resulten de la mateixa escriptura de constitució.

Representació que justifica amb l’escriptura declarada bastant per Leandra Cervera Cardona, llicenciada en Dret i tècnica d’administració general de l’Ajuntament de Xàbia, i que es descriu anteriorment.

Les dos parts es reconeixen competència i capacitat, respectivament, per a formalitzar el present conveni i exposen el següent:

EXPOSEN

Els documents que componen el PAI de la unitat d’execució TCM-1 van ser redactats a l’empara del text refós de la Llei d’ordenació del territori, urbanisme i paisatge de la Comunitat Valenciana (aprovat pel Decret legislatiu 1/2021, de 18 de juny, del Consell), en règim de gestió pels propietaris.

El present conveni es formalitza en compliment del que preveu l’article 133 del TRLOTUP, i dels acords per:

– El Ple de l’Ajuntament de Xàbia, en la sessió de data 30 de maig de 2024, que aprova el Programa d’actuació per al desenrotllament de l’actuació integrada corresponent a la unitat d’execució en sòl urbà extensiu Toscal Cap Martí-1 del PGOU de Xàbia. En este acord l’Ajuntament va resoldre adjudicar este programa, per a la seua gestió indirecta, a l’Agrupació d’Interés Urbanístic Toscal-Cap Martí (CIF V16641342).

Els paràmetres globals de l’àmbit de l’actuació són els següents:

Superfície de la unitat d’execució: 9.152,27 m²

Superfície vials: 1.763,84 m²

Superfície lucrativa: 6.491,70 m²

Superfície externa de cessió: 896,73 m²

Este conveni té per objecte regular les relacions i els compromisos recíprocs que contrauen les parts que el subscriuen, per al desenrotllament de l’esmentada actuació integrada.

Les dos parts acorden lliurement el present conveni sotmés al compliment de les estipulacions següents:

1. Compromisos de l’urbanitzador respecte als objectius del programa.

1.1. Obres d’urbanització incloses en el present programa.

Són les previstes en el projecte d’urbanització (E-RE-11669, de data 5 de setembre de 2023) aprovat pel Ple de la corporació en data 30 de maig de 2024, supeditat al compliment de les següents condicions d’execució referides en els informes tècnics emesos que figuren en l’expedient:

Primer. Que han de respectar-se els condicionants següents en l’execució de l’enllumenat públic:

– La situació del projecte és D3/D4 i la classe d’enllumenat, S3/S4; per la qual cosa la solució d’emprar fustos de 4 metres d’altura de PRFV amb interdistància mitjana màxima de 25 metres complix els requisits del vigent REEIAE.

– Les llums que s’utilitzaran seran similars al model Teceo-S de Schreder amb potència inferior a 30 watts; temperatura de color neutra, intensitat d’alimentació menor o igual a 500mA, carcassa blanca i disposaran de sistema de telegestió operatiu mitjançant sòcol (socket) tipus Nema.

– La distribució efectuada en la documentació gràfica i els estudis luminotècnics resulta adequada per a garantir el que disposa el REEIAE.

Segon: s’entén adequada la connexió a l’enllumenat que s’està desenrotllant en l’àmbit confrontant, sempre sota la coordinació i supervisió del director d’obra de l’enginyeria Bataller – Catalá, SL; amb la instal·lació d’un circuit independent que empare l’actuació que ens ocupa en el present informe i la seua garantia d’execució.

Tercer: la xarxa equipotencial de terres haurà d’executar-se mitjançant cable groc-verd de 16 mm², d’acord amb el que disposa el Reglament electrotècnic per a baixa tensió (Reial decret 842/2002, de 2 d’agost; BOE núm. 224, de 18 de setembre).

Quart: l’obra civil arribarà als límits de l’àmbit d’urbanització, i ha de constar d’un mínim de DOS tubs de PVC corrugat doble capa de diàmetre 110 mm, a excepció dels dos encreuaments de viari on es coordinarà amb la direcció d’obra esmentada. A més, haurà de procedir-se a la formigonada interior de les arquetes (amb la supervisió de l’adequació del cablejat de manera prèvia per part del servici de manteniment d’enllumenat públic), utilitzant polímer protector del cablejat; així com al soldatge de les arquetes d’enllumenat en l’àmbit de les obres d’urbanització, de manera que s’eviten robatoris de material en les instal·lacions d’enllumenat públic.

Addicionalment, amb caràcter previ a la recepció futura de les infraestructures haurà d’aportar-se la documentació següent: plànols d’obra acabada (*as-built*) de la infraestructura (DWG i PDF), certificat d’instal·lació en baixa tensió, contracte amb l’empresa comercialitzadora d’energia (consulteu-ho de manera prèvia) i certificat emés per l’instal·lador de mesures d’aïllament de conductors i resistència de la presa de terra.

– Haurà d’aportar autorització del departament de carreteres de la Diputació d’Alacant de la totalitat dels treballs a realitzar en la carretera del Portitxol (CV-742).

– Haurà d’aportar informes favorables de les companyies subministradores sobre les solucions proposades, tant d’electricitat com de telefonia.

L’urbanitzador es compromet a promoure l’execució material de totes les obres d’urbanització d’acord amb el projecte d’urbanització aprovat.

1.2. Elaboració de projectes i documents que li correspon a l’urbanitzador redactar i promoure.

1.2.1. Les modificacions tècniques o suplements del projecte d’urbanització que siguen d’obligat compliment per la normativa que l’afecte, eventualment, i resultaren necessàries per al millor desenrotllament de l’Actuació programada, d’acord amb les directrius de l’Administració actuant.

1.2.2. Els pressupostos de càrregues adjunts a modificacions del projecte d’urbanització que, si és el cas, hagueren d’elaborar-se per al millor desenrotllament de l’actuació programada.

1.2.3. Els projectes de reparcel·lació, voluntària o forçosa, que siguen necessaris per a executar la urbanització i el projecte de quotes, d’acord amb la secció II, títol I, llibre II del Decret legislatiu 1/2021.

1.2.4. L’urbanitzador es compromet a presentar i tramitar, fins a la definitiva aprovació, el projecte de reparcel·lació de l’àmbit del programa.

1.3. Contractació d’obres i servicis.

1.3.1. L’urbanitzador es reserva tant el dret d’executar per si mateix les obres a la promoció de les quals s’obliga com, alternativament, el de contractar-les amb un tercer contractista d’obres o amb diversos, a la seua lliure elecció.

Les relacions contractuals que l’urbanitzador establisca amb terceres persones, siga per este o per un altre concepte, no implicaran transmissió a les esmentades terceres de les obligacions que contrau, en virtut d’este conveni, amb l’Administració, ni comportaran cap alteració dels compromisos i responsabilitats assumides en este document.

1.3.2. Correspon a l’urbanitzador designar el tècnic o tècnics competents en la matèria per a dur a terme la direcció de les obres d’urbanització, d’acord amb el que establix l’apartat anterior, sense perjuí de les facultats que corresponen al representant municipal designat per al seguiment i control de les obres d’urbanització.

1.4. Finançament de les obres d’urbanització i projectes.

Li correspondrà íntegrament a l’urbanitzador el finançament de les obres d’urbanització i projectes, sense perjuí del seu dret a rescabalar-se d’esta per compte dels propietaris adjudicataris de solars resultants de l’actuació ací programada.

L’eventual incompliment de les seues obligacions urbanístiques pels propietaris no exonera l’urbanitzador del seu compromís, davant l’Ajuntament, de finançar les obres d’urbanització.

Les obres d’urbanització que l’urbanitzador es compromet a finançar són totes les que li correspon promoure segons el programa i projecte d’urbanització que s’aprove, incloent-hi l’elaboració dels projectes pertinents.

1.5. Cessió de terrenys.

L’urbanitzador es compromet a gestionar la cessió, a favor de l’Administració, en ple domini i lliures de càrregues, dels terrenys amb destinació dotacional pública inclosos en l’àmbit de la unitat d’execució, afectada pel programa.

2. Terminis

2.1. Calendari de terminis.

El projecte de reparcel·lació haurà de ser presentat per l’urbanitzador en el termini màxim d’un mes des que s’haja complit el termini de l’emplaçament als propietaris previst en l’article 147 del TRLOTUP.

El projecte de reparcel·lació haurà de sotmetre’s a informació al públic per l’urbanitzador en el termini màxim de sis mesos des de la finalització del termini per a l’opció per modalitat de retribució previst en l’acord d’aprovació del programa.

La presentació dels textos refosos corresponents al projecte de reparcel·lació haurà de produir-se en el termini màxim de dos mesos des que tinga lloc la notificació a l’urbanitzador de les modificacions a introduir en el projecte inicialment formulat.

En cas que es tracte d’una reparcel·lació voluntària, es procedirà sobre la base de l’article 100 del TRLOTUP.

L’inici de les obres d’urbanització haurà de produir-se en el termini de dos mesos des de l’aprovació definitiva del projecte de reparcel·lació, i s’acreditarà mitjançant acta de replanteig subscrita per la direcció de les obres i, almenys per un tècnic municipal. A este efecte, l’urbanitzador haurà d’acreditar, en l’acta de replanteig, el pagament als creditors nets del compte de liquidació o bé la consignació d’esta quantitat en la Tresoreria municipal.

Les obres d’urbanització hauran de finalitzar en el termini màxim de sis mesos des del seu inici. La finalització de les obres s’acreditarà mitjançant el corresponent certificat final d’obres expedit pel director facultatiu.

2.2. Suspensió del còmput del termini.

El còmput del termini quedarà suspés des del moment en què, per causa de força major, cas fortuït o altres causes alienes i insuperables a la voluntat de l’urbanitzador, siga temporalment impossible la iniciació, prossecució o conclusió de les actuacions jurídiques o materials programades.

2.3. Pròrroga.

L’urbanitzador, prèvia petició degudament raonada i fundada, podrà sol·licitar a l’Ajuntament la sol·licitud de pròrroga dels terminis abans estipulats, i hauran de presentar-la, amb almenys quinze dies d’antelació respecte al venciment d’estos.

3. Relacions entre l’urbanitzador i els propietaris afectats: retribució de l’urbanitzador.

3.1. Retribució a l’urbanitzador.

Són càrregues de la urbanització que tots els propietaris han de retribuir a l’urbanitzador aquelles previstes en l’article 150 de la TRLOTUP, d’acord amb el desglossament següent:

– Cost de redacció de projectes i direcció d’obra: 74.210,81 €

– Cost de les obres d’urbanització (sense IVA): 555.453,65 €

– Gastos de gestió de l’urbanitzador: 81.856,38 €

– Benefici empresarial de l’urbanitzador: 71.152,08 €

– Total càrregues fixes d’urbanització (sense IVA): 782.672,92 €

3.2. Causes objectives de revaloració de càrregues.

L’import màxim de les càrregues d’urbanització a què es referix el punt 1 de l’article 150 del TRLOTUP serà l’oferit en la proposició juridicoeconòmica sense que puga ser modificat a l’alça, excepte revaloració de càrregues. A este efecte, la revaloració de càrregues exigirà la tramitació d’un procediment administratiu específic amb notificació i audiència de tots els propietaris afectats. La revaloració de càrregues no podrà suposar modificació o increment en la part d’estes corresponent al benefici empresarial de l’urbanitzador per la promoció de l’actuació.![](https://dogv.gva.es/publicaciones/imagesSF/2024/10/29/1218759/29_1734076403722_1512627512779375451_imagen.png)

Només serà motiu de revaloració el transcurs de dos anys des de la presentació de la proposició juridicoeconòmica per motius no imputables a l’urbanitzador, i l’aparició de circumstàncies sobrevingudes que no hagueren pogut preveure’s en el moment de la seua redacció.

Si el resultat de la revaloració superara el 20 % de l’import de les càrregues previst en la proposició juridicoeconòmica, la quantitat que excedisca d’este percentatge no podrà en cap cas repercutir-se als propietaris![](https://dogv.gva.es/publicaciones/imagesSF/2024/10/29/1218759/30_1734076403727_2516675576124325957_imagen.png).

3.3. Supòsits indemnitzatoris.

Les decisions públiques que alteren el desenrotllament de l’actuació variant les previsions del programa, comportarà les compensacions econòmiques que procedisquen per a restaurar l’equilibri econòmic de l’actuació en favor de l’Administració o de l’adjudicatari, i, quan estes alteracions afecten en més d’un 20 % el cost dels compromisos i les obligacions assumides per l’adjudicatari, es resoldrà l’adjudicació, llevat que, per l’estat de desenrotllament de l’actuació, això lesione els interessos públics o que, per a millor satisfacció d’estos, s’aconseguisca acord entre les parts afectades que permeta prosseguir l’actuació.

3.4. Càrregues urbanístiques addicionals.

Segons l’article 151 del TRLOTUP, són càrregues de l’actuació que seran a compte de la propietat de cada finca i no imputables al programa d’actuació integrada: a) Els costos de descontaminació i neteja de sòl, en els termes previstos per la legislació ambiental aplicable. b) Els costos d’extinció de drets reals i alçament de càrregues incompatibles amb el planejament, excepte les servituds predials. c) Els costos per rescissió de qualssevol drets, contractes o obligacions vinculades a les seues finques que disminuïsquen el seu valor en venda. d) Els costos de servicis de mediació, peritatge o arbitratge previstos en el programa d’actuació integrada generats a instàncies d’un propietari individual, llevat que corresponguen a l’urbanitzador o al programa d’actuació integrada.

3.5. Excedent d’aprofitament urbanístic.

D’acord amb l’article 82.2 del TRLOUP, quan una actuació presente, en el seu conjunt, un excedent d’aprofitament perquè l’aprofitament tipus siga menor que l’aprofitament objectiu, este es compensarà:

a) Preferentment, per la cessió dels sòls dotacionals necessaris per a la seua urbanització interna o per a connectar o integrar l’actuació en les xarxes generals de servicis urbanístics.

b) Per la cessió de terrenys en un altre sector, àrea de repartiment o àmbit urbanístic o geogràfic, mitjançant transferències d’aprofitament.

c) Cedint edificació preexistent, prèvia taxació, que siga d’igual valor dels terrenys que calguera cedir en el seu lloc.

d) A falta dels anteriors, mitjançant compensació econòmica pel valor de l’excedent d’aprofitament.

El que s’obtinga d’esta compensació s’integrarà en el patrimoni públic del sòl.

4. Garanties oferides per l’urbanitzador

Garantia general prestada per l’urbanitzador.

En compliment de l’acord plenari de 30 de maig de 2024, l’urbanitzador ha aportat un justificant de l’abonament de la garantia per valor del 5 % de la càrrega total d’urbanització, previst en el programa aprovat, és a dir, un total de 39.133,65 €, dels quals 14.688,50 € es van ingressar en la presentació de l’alternativa tècnica i 24.445,15 €, en data 3 de juliol de 2024, després de la seua aprovació.

Esta garantia s’ha constituït per temps indefinit i garantix, davant de l’Ajuntament de Xàbia, el compliment per l’urbanitzador de totes les seues obligacions contretes en virtut del present conveni.

5. Altres drets i deures de l’urbanitzador i dels propietaris

5.1. Facultats de l’urbanitzador.

Corresponen a l’urbanitzador, en general, les facultats expressades en l’article 118 del TRLOTUP.

5.2. Drets dels propietaris.

Tots els propietaris tindran drets expressats en l’article 87 i següents del TRLOTUP, en general.

6. Responsabilitat de l’urbanitzador enfront de tercers

L’urbanitzador serà responsable dels danys causats als propietaris o a altres persones a conseqüència de la seua activitat, excepte quan aquells tingueren el seu origen en una orde directa de l’Administració actuant o en l’incompliment d’una condició imposada per esta.

No es consideren danys a tercers les actuacions de demolició de construccions, ocupació de terrenys i execució d’obres previstes en el projecte d’urbanització i degudament contemplades, a l’efecte d’indemnització, en el projecte de reparcel·lació.

7. L’incompliment de compromisos per l’urbanitzador i les seues penalitzacions

L’incompliment per part de l’urbanitzador del termini d’execució del programa, determinarà, excepte pròrroga justificada en causa d’interés públic, la caducitat de l’adjudicació, la qual cosa comportarà les compensacions econòmiques que procedisquen, i la confiscació de les garanties, sense perjuí de les conseqüències previstes en l’article 171 del TRLOTUP respecte a la renúncia o la remoció del programa d’actuació integrada.

La corporació podrà optar per imposar les penalitats establides en la legislació de contractes del sector públic. Les altres incidències es regiran pel que disposa l’article 171 del TRLOTUP.

8. Conclusió del programa, cancel·lació de garanties, recepció i conservació de les obres d’urbanització.

8.1. Recepció i conservació de les d’urbanització. Compte definitiu de liquidació.

Les obres d’urbanització públiques seran rebudes per acte exprés de l’administració en el termini de tres mesos des del seu oferiment formal. No obstant això, transcorreguts tres mesos des de l’oferiment sense que hi haja resolució expressa de l’administració, les obres s’entendran rebudes. També s’entendran rebudes des que queden obertes a l’ús públic. Des de la recepció expressa o des que queden obertes a l’ús públic, quedaran en període de garantia durant dotze mesos, en els quals l’agent urbanitzador respondrà dels defectes constructius que es manifesten. Finalitzat este període, procedirà la devolució de les garanties de promoció del programa d’actuació integrada.

És possible la recepció parcial de les obres d’urbanització per fases de funcionalitat autònoma.

La recepció s’entén sense perjuí de les accions, fins i tot civils, que assistisquen a l’administració o a les persones administrades, per danys derivats de vicis ocults.

La conservació de les obres d’urbanització és responsabilitat de l’ajuntament des de la seua recepció, que prèviament han sigut de l’agent urbanitzador, excepte la reparació de vicis constructius.

No tindrà validesa qualsevol pacte o disposició que pretenga traslladar eixa competència a persones privades, propietaris o propietàries o associacions de persones propietàries, sense col·laboració i control públic o sense condicions o per temps indeterminat.

La conservació de les obres d’urbanització es podrà realitzar per gestió directa o per gestió indirecta. En el cas de gestió indirecta, la contractació de la conservació de la urbanització es realitzarà de conformitat amb la legislació de contractes del sector públic. No obstant això, les persones administrades podran constituir i integrar-se voluntàriament en associacions privades de conservació de la urbanització, l’objecte de les quals siga la conservació de les obres públiques d’urbanització i el manteniment de servicis extraordinaris que siguen d’interés particular, sense que puguen ser obligades per mandat de l’administració a integrar-se en estes associacions.

Rebudes les obres d’urbanització del programa d’actuació integrada, l’ajuntament aprovarà el compte de liquidació definitiva conforme a l’article 96 d’este text refós. El compte de liquidació definitiva i els canvis o suplements en la liquidació provisional requerixen audiència de les parts afectades abans de la seua aprovació administrativa.

Els gastos de conservació seran a càrrec de l’administració a partir que siguen rebudes les obres, llevat que esta reclame la reparació de vicis.

La recepció s’entén sense perjuí de les accions, fins i tot civils, que assistisquen a l’administració o a les persones administrades, per danys derivats de vicis ocults.

8.2. Cancel·lació de garanties generals.

Respecte a la devolució de la garantia, o cancel·lació de l’aval, tindrà lloc en el moment en què concloga el termini de garantia, en els termes establits en la legislació vigent.

9. Cessió de l’adjudicació

L’agent urbanitzador, prèvia autorització expressa de l’administració actuant i mitjançant escriptura pública, pot cedir esta condició en favor de tercera persona que se subrogue en els seus drets i obligacions. El cessionari o la cessionària haurà de reunir els mateixos requisits i mèrits que li van ser exigits al cedent o a la cedent.

Estipulació última

S’entendrà per no posada qualsevol clàusula o condició que contradiga o s’opose al que disposa l’acord plenari d’aprovació i adjudicació del programa d’actuació integrada a la legislació urbanística aplicable o a la legislació de contractes, en què correspon a l’Ajuntament la interpretació de la proposició juridicoeconòmica, la resolució dels dubtes que oferisca el seu compliment i la seua modificació per raons d’interés públic.

Llegit el present conveni, i en prova de conformitat, les dos parts el firmen electrònicament al marge en la data indicada.

Per l’urbanitzador                                                  L’alcaldessa

María Pilar Villar del Saz Navarro                              Rosa Vicenta Cardona Vives

(en representació de l’AIU Toscal-Cap Martí)

Jo, el secretari general de l’Ajuntament de Xàbia, done fe de l’existència del conveni i constate que qui signa en representació de l’Ajuntament de Xàbia, té plena habilitació per a fer-ho.

La secretària accidental

María Teresa Ferriol López»

Cosa que es fa pública per al coneixement general, d’acord amb l’article 133 del text refós de la Llei d’ordenació del territori, urbanisme i paisatge de la Comunitat Valenciana (aprovat pel Decret legislatiu 1/2021, de 18 de juny, del Consell).

  

Xàbia, 28 d'octubre de 2024

Rosa Vicenta Cardona Vives

Alcaldessa